               ЕВРОПЕЙСКА КОМИСИЯ
            Брюксел, 14.9.2015
            COM(2015) 439 final
            2015/0199(NLE)
            Предложение за
            РЕШЕНИЕ НА СЪВЕТА
            относно сключването на Споразумението между Европейския съюз и Република Перу за премахване на визите за краткосрочно пребиваване.

               ОБЯСНИТЕЛЕН МЕМОРАНДУМ

               1.КОНТЕКСТ НА ПРЕДЛОЖЕНИЕТО

               В Регламент (ЕО) № 539/2001
                  1
                на Съвета са посочени третите държави, чиито граждани трябва да притежават виза, когато преминават външните граници на държавите членки, както и тези, чиито граждани са освободени от това изискване. Регламент (ЕО) № 539/2001 се прилага от всички държави членки, с изключение на Ирландия и Обединеното кралство.

               Регламент (ЕО) № 539/2001 беше изменен с Регламент (ЕС) № 509/2014 на Европейския парламент и на Съвета
                  2
                с добавянето на 19 държави към приложение II, в което се посочват третите държави, чиито граждани са освободени от изискването за притежаване на виза. Тези 19 държави са: Вануату, Гренада, Доминика, Източен Тимор, Кирибати, Колумбия, Маршалови острови, Микронезия, Науру, Обединени арабски емирства, Палау, Перу, Самоа, Сейнт Винсънт и Гренадини, Сейнт Лусия, Соломонови острови, Тонга, Тринидад и Тобаго, и Тувалу. Позоваването на всяка от тези държави в приложение II се придружава от бележка под линия, в която се уточнява, че „освобождаването от изискването за притежаване на виза се прилага от датата на влизане в сила на споразумение за освобождаване от изискването за притежаване на виза, което се сключва с Европейския съюз“.

               Регламент (ЕС) № 509/2014 бе приет на 20 май 2014 г. и влезе в сила на 9 юни 2014 г. Първите споразумения за премахване на визите бяха подписани на 6 май 2015 г. (Обединени арабски емирства), 26 май 2015 г. (Източен Тимор) и 28 май 2015 г. (Вануату, Гренада, Доминика, Самоа, Сейнт Винсънт и Гренадини, Сейнт Лусия, Тринидад и Тобаго) и се прилагат временно от датата на подписването им до окончателното им влизане в сила.

               Съгласно съображение 5 от Регламент (ЕС) № 509/2014 и съвместната декларация, изготвена по време на приемането му, Колумбия и Перу бяха предмет на специална процедура, която включваше допълнителна оценка на изпълнението на съответните критерии, преди Комисията да представи на Съвета препоръки за решения за разрешаване на започването на преговори относно споразумения за премахване на визите с тези две държави. През октомври 2014 г. Комисията прие доклад
                  3
               , в който обстойно оценява положението на Перу спрямо критериите, посочени в член 1 на Регламент (ЕО) № 539/2001, изменен с Регламент (ЕС) № 509/2014. Успоредно с това беше приет доклад за положението на Колумбия
                  4
               . В доклада бяха анализирани данните и развитието в сферата на миграцията и мобилността (шенгенски визи, законна миграция, незаконна миграция, сигурността на документите за задгранично пътуване и измами), престъпността и сигурността, икономиката, търговията и туризма, външните отношения и въпросите, свързани с правата на човека, регионалната съгласуваност и реципрочността. В доклада също бяха оценени и възможните рискове, които могат да възникнат при либерализирането на визовия режим. Комисията стигна до заключението, че с оглед на значителното подобрение на икономическото и социалното положение и сигурността в Перу през последните години, има достатъчно основание за предоставяне на безвизов достъп за перуанските граждани до територията на държавите членки. Беше счетено, че рисковете, свързани с либерализирането на визовия режим могат да бъдат управлявани, по-специално чрез по-засилено сътрудничество в областта на връщането и правилното извършване на граничните проверки. Освен това в споразумението за премахване на визите са посочени необходимите защитни мерки за суспендирането или прекратяването на споразумението, в случай че това се налага с цел предотвратяване на рискове за Съюза, свързани със сигурността или миграцията.

               През март 2015 г. Комисията представи препоръка до Съвета, който да я упълномощи да започне преговори с Колумбия и Перу за сключване на споразумения за премахване на визите
                  5
               . На 19 май 2015 г. Съветът изпрати на Комисията указания за водене на преговорите. На 20 май 2015 г в Брюксел започнаха преговорите с Перу. По време на заседанието беше преразгледан целият проект на текста, бяха предложени някои изменения и бе постигнато съгласие по всичките му аспекти. Незначително изменение беше добавено в следващите дни.

               На 9 юни 2015 г. споразумението беше парафирано от главните преговарящи. На 10 юни 2015 г., успоредно със срещата на върха ЕС-CELAC, се състоя и официална церемония. На 27 май 2015 г. текстът на споразумението беше разпространен до държавите членки, а на 15 юни 2015 г. по време на заседанието на работна група „Визи“ на Съвета беше предоставена допълнителна информация.

               2.ПРАВНО ОСНОВАНИЕ

               От страна на Съюза правното основание за споразумението е член 77, параграф 2, буква а) от Договора за функционирането на Европейския съюз (ДФЕС) във връзка с член 218 от него.

               Приложеното предложение представлява правният инструмент за подписване на споразумението. Съветът ще вземе решение с квалифицирано мнозинство след подписването на споразумението, от името на Съюза, от назначено от председателството на Съвета лице и след като е получил одобрението на Европейския парламент в съответствие с член 218, параграф 6, втора алинея, буква а) от ДФЕС.

               3.РЕЗУЛТАТ ОТ ПРЕГОВОРИТЕ

               Комисията счита, че целите, определени от Съвета в неговите указания за водене на преговори, са постигнати и че проектът на споразумението за премахване на визите е приемлив за Съюза.

               Окончателното му съдържание може да бъде обобщено, както следва:

               Цел

               В споразумението се предвижда безвизово пътуване за гражданите на Европейския съюз и за гражданите на Перу, когато пътуват до територията на другата договаряща се страна за период, не по-дълъг от 90 дни в рамките на всеки период от 180 дни.

               С цел защита на еднаквото третиране на всички граждани на ЕС в споразумението бе включена разпоредба, постановяваща, че Перу може да суспендира или да прекрати споразумението само по отношение на всички държави — членки на Европейския съюз, и съответно, Съюзът също може да суспендира или да прекрати споразумението само по отношение на всички свои държави членки.

               Специфичното положение на Обединеното кралство и Ирландия е отразено в преамбюла.

               Обхват

               Премахването на визите обхваща всички категории лица (притежателите на обикновен, дипломатически, служебен/официален и специален паспорт), пътуващи с всякаква цел, с изключение с цел упражняване на доходоносна дейност. За тази последна категория всяка държава членка, а също и Перу, имат свободата да налагат изискването за притежаване на виза на гражданите на другата страна в съответствие с приложимото право на Съюза или националното право. За да се гарантира хармонизираното изпълнение, към споразумението е приложена съвместна декларация за тълкуването на категорията лица, които пътуват с цел упражняване на доходоносна дейност.

               Продължителност на пребиваването

               В споразумението се предвижда безвизово пътуване за гражданите на Европейския съюз и за гражданите на Перу, когато пътуват до територията на другата договаряща се страна за период, не по-дълъг от 90 дни в рамките на всеки период от 180 дни. Съвместна декларация относно тълкуването на този срок до 90 дни за всеки период от 180 дни е приложена към споразумението.

               В споразумението се отчита положението на държавите членки, които все още не прилагат изцяло достиженията на правото от Шенген. Докато тези държави членки не са част от Шенгенското пространство без вътрешни граници, премахването на визите предоставя право на гражданите на Перу да пребивават за срок до 90 дни в рамките на всеки период от 180 дни на територията на всяка от тях (понастоящем това са България, Кипър, Румъния и Хърватия), независимо от срока, изчислен за цялото Шенгенско пространство.

               Териториално приложение

               В споразумението се съдържат разпоредби, отнасящи се до приложението му на териториално равнище: в случая на Франция и Нидерландия премахването на визите ще даде право на гражданите на Перу да пребивават само на европейската територия на тези държави членки.

               Декларации

               В допълнение към гореспоменатите съвместни декларации към споразумението са приложени други четири съвместни декларации:

               –за асоциирането на Норвегия, Исландия, Швейцария и Лихтенщайн към процеса на изпълнение, прилагане и развитие на достиженията на правото от Шенген;

               –за пълното разпространение на информацията за съдържанието и последствията от споразумението за премахването на визите и свързаните с него въпроси като условията за влизане;

               –за въвеждането на паспорти с биометрични данни от Република Перу, като се декларира, че Перу поема ангажимент да започне издаването на паспорти с биометрични данни най-късно до 31 декември 2015 г. и че невъвеждането на паспорти с биометрични данни до посочената дата ще се счита за достатъчно основание за суспендиране на споразумението; и

                  –за сътрудничество във връзка с незаконната миграция. В тази декларация се припомня ангажиментът по силата на член 49, параграф 3 от Споразумението за политически диалог и сътрудничество между Съюза и Андската общност по отношение на обратното приемане на незаконно пребиваващи лица. Страните ще следят внимателно за изпълнението на ангажимента и се съгласяват да сключат споразумение за обратно приемане на незаконно пребиваващи лица по искане на едната от двете страни, и по-специално в случаите на увеличаване на незаконната миграция и възникване на проблеми, свързани с обратното приемане на незаконно пребиваващи лица. Липсата на сключено споразумение за обратно приемане на незаконно пребиваващи лица по искане на една от двете страни ще се счита като достатъчно основание за суспендиране на споразумението.

               4.ЗАКЛЮЧЕНИЕ

               С оглед на горепосочените резултати Комисията предлага Съветът да одобри, след получаване на одобрението на Европейския парламент, приложеното споразумение между Европейския съюз и Колумбия за премахване на визите за краткосрочно пребиваване.

               2015/0199 (NLE)

               Предложение за

               РЕШЕНИЕ НА СЪВЕТА

               относно сключването на Споразумението между Европейския съюз и Република Перу за премахване на визите за краткосрочно пребиваване.

               СЪВЕТЪТ НА ЕВРОПЕЙСКИЯ СЪЮЗ,

               като взе предвид Договора за функционирането на Европейския съюз, и по-специално член 77, параграф 2, буква а) във връзка с член 218, параграф 6 от него,

               като взе предвид предложението на Европейската комисия,

               като взе предвид одобрението на Европейския парламент,

               като има предвид, че:

               (1)Комисията участва в преговори от името на Европейския съюз за сключване на Споразумение с Република Перу (наричана по-нататък „Перу“) за премахване на визите за краткосрочно пребиваване (наричано по-нататък „Споразумението“).

               (2)При условие че е възможно сключването му на по-късна дата, това споразумение бе подписано от името на Европейския съюз на … 2015 г. и се прилага временно от деня след тази дата съгласно Решение…../…/EС на Съвета от [….] г.

               (3)Споразумението следва да бъде одобрено.

               (4)Със Споразумението се създава Съвместен комитет за управление на Споразумението, който приема свой процедурен правилник. В този случай е уместно да се предвиди опростена процедура за определяне на позицията на Съюза.

               (5)В съответствие с Протокола относно позицията на Обединеното кралство и Ирландия по отношение на пространството на свобода, сигурност и правосъдие и Протокола относно достиженията на правото от Шенген, включени в рамките на Европейския съюз, приложени към Договора за Европейския съюз и към Договора за функционирането на Европейския съюз, и като потвърждава, че разпоредбите на Споразумението не се прилагат за Обединеното кралство и Ирландия,

               ПРИЕ НАСТОЯЩОТО РЕШЕНИЕ:

               Член 1

               Споразумението между Европейския съюз и Перу за премахване на визите за краткосрочно пребиваване се одобрява от името на Съюза.

               Член 2

               Председателят на Съвета връчва уведомлението съгласно член 8, параграф 1 от Споразумението
                  6
               .

               Член 3

               Комисията, подпомагана от експерти от държавите членки, представлява Съюза в Съвместния комитет от експерти, създаден по силата на член 6 от Споразумението.

               Член 4

               След консултация със специален комитет, определен от Съвета, Комисията приема позицията на Съюза в рамките на Съвместния комитет от експерти относно приемането на процедурен правилник на този комитет съгласно член 6, параграф 4 от Споразумението.

               Член 5

               Настоящото решение влиза в сила в деня на приемането му.

               Съставено в Брюксел на  година.

                     За Съвета

                     Председател

                     (1)
                  Регламент (ЕО) № 539/2001 на Съвета от 15 март 2001 г. за определяне на третите страни, чиито граждани трябва да притежават виза, когато преминават външните граници на държавите членки, както и тези, чиито граждани са освободени от това изискване, ОВ L 81, 21.3.2001 г., стр. 1.

                     (2)
                  Регламент (ЕС) № 509/2014 на Европейския парламент и на Съвета от 15 май 2014 г. за изменение на Регламент (ЕО) № 539/2001 на Съвета за определяне на третите страни, чиито граждани трябва да притежават виза, когато преминават външните граници, както и тези, чиито граждани са освободени от това изискване, ОВ L 149, 20.5.2014 г., стр. 67.

                     (3)
                  COM (2014) 663, 29.10.2014 г.

                     (4)
                  COM (2014) 665, 29.10.2014 г.

                     (5)
                  COM(2015) 119, 11.3.2015 г.

                     (6)
                  Датата на влизане в сила на Споразумението ще бъде публикувана в Официален вестник на Европейския съюз от Генералния секретариат на Съвета.

    ---documentbreak---

               ЕВРОПЕЙСКА КОМИСИЯ
            Брюксел, 14.9.2015
            COM(2015) 439 final
            ПРИЛОЖЕНИЕ
            към
            Предложението за решение на Съвета
            относно сключването на Споразумението между Европейския съюз и Република Перу за премахване на визите за краткосрочно пребиваване

               ПРИЛОЖЕНИЕ

               към

               Предложението за решение на Съвета

               относно сключването на Споразумението между Европейския съюз и Република Перу за премахване на визите за краткосрочно пребиваване

               СПОРАЗУМЕНИЕ

               между Европейския съюз и Република Перу за премахване на визите за краткосрочно пребиваване

               ЕВРОПЕЙСКИЯТ СЪЮЗ, наричан по-долу „Съюзът“ или „ЕС“, и

               РЕПУБЛИКА ПЕРУ (наричана по-долу „Перу“)

               заедно наричани по-долу „договарящите се страни“,

               С ЦЕЛ по-нататъшно развиване на приятелските отношения между договарящите се страни и като желаят да улеснят пътуванията чрез осигуряване на безвизово влизане и краткосрочно пребиваване за своите граждани,

               КАТО ВЗЕХА ПРЕДВИД Регламент (ЕC) № 509/2014 на Европейския парламент и Съвета от 15 май 2014 г. за изменение на Регламент (ЕО) № 539/2001 за определяне на третите страни, чиито граждани трябва да притежават виза, когато преминават външните граници на държавите членки, както и тези, чиито граждани са освободени от това изискване
                  1
               , чрез — inter alia — прехвърляне на 19 трети държави, включително Перу, в списъка с трети държави, чиито граждани са освободени от изискването за притежаване на виза за краткосрочно пребиваване в държавите членки,

               КАТО ОТЧИТАТ, че в член 1 от Регламент (ЕС) № 509/2014 се предвижда, че за тези 19 държави освобождаването от изискването за виза се прилага от датата на влизане в сила на споразумение за освобождаване от изискването за виза, което се сключва със Съюза,

               КАТО ЖЕЛАЯТ да защитят принципа на еднакво третиране на всички граждани на ЕС,

               КАТО ИМАТ ПРЕДВИД, че лицата, пътуващи с цел упражняване на доходоносна дейност по време на своето краткосрочно пребиваване, не попадат в приложното поле на настоящото споразумение и следователно за тази категория продължават да се прилагат съответните разпоредби на правото на Съюза и националното право на държавите членки, както и националното право на Перу във връзка със задължението за притежаване на виза или освобождаването от него, и във връзка с достъпа до заетост,

               КАТО ВЗЕМАТ ПРЕДВИД Протокола относно позицията на Обединеното кралство и Ирландия по отношение на пространството на свобода, сигурност и правосъдие и Протокола относно достиженията на правото от Шенген, включени в рамките на Европейския съюз, приложени към Договора за Европейския съюз и към Договора за функционирането на Европейския съюз, и като потвърждават, че разпоредбите на настоящото споразумение не се прилагат по отношение на Обединеното кралство и Ирландия,

               СЕ СПОРАЗУМЯХА ЗА СЛЕДНОТО:

               ЧЛЕН 1

               Цел

               Настоящото споразумение предвижда безвизово пътуване за гражданите на Съюза и за гражданите на Перу, когато пътуват до територията на другата договаряща се страна за период, не по-дълъг от 90 дни в рамките на всеки период от 180 дни.

               ЧЛЕН 2

               Определения

               За целите на настоящото Споразумение

               a)
                     „държава членка“ означава всяка държава — членка на Съюза, с изключение на Обединеното кралство и Ирландия;

               б)
                     „гражданин на Съюза“ означава гражданин на държава членка съгласно определението в буква а);

               в)
                     „гражданин на Перу“ означава лице, притежаващо гражданство на Перу;

               г)
                     „Шенгенско пространство“ означава пространството без вътрешни граници, обхващащо териториите на държавите членки съгласно определението в буква а), които прилагат изцяло достиженията на правото от Шенген.

               ЧЛЕН 3

               Приложно поле

               1.
                     Гражданите на Съюза, които притежават валиден обикновен, дипломатически, служебен, официален или специален паспорт, издаден от държава членка, могат да влизат и пребивават без виза на територията на Перу за периода на пребиваване, определен в член 4, параграф 1.

               Гражданите на Колумбия, които притежават валиден обикновен, дипломатически, служебен, официален или специален паспорт, издаден от Перу, могат да влизат и пребивават без виза на територията на държавите членки за периода на пребиваване, определен в член 4, параграф 2.

               2.
                     Параграф 1 от настоящия член не се прилага за лицата, пътуващи с цел упражняване на доходоносна дейност.

               За тази категория лица всяка държава членка може самостоятелно да реши да наложи изискването за притежаване на виза за гражданите на Перу или да го оттегли в съответствие с член 4, параграф 3 от Регламент (ЕО) № 539/2001 на Съвета
                  2
               .

               За тази категория лица Перу може да реши да наложи изискването за притежаване на виза или да отмени визовия режим за гражданите на всяка държава членка поотделно в съответствие със своето национално право.

               3.
                     Премахването на визите, предвидено с настоящото споразумение, се прилага, без да се засягат законите на договарящите се страни във връзка с условията за влизане и краткосрочно пребиваване. Държавите членки и Перу запазват правото си да откажат влизане и краткосрочно пребиваване на своята територия, ако едно или повече от тези условия не са изпълнени.

               4.
                     Премахването на визите се прилага независимо от вида транспорт, използван за преминаване на границите на договарящите се страни.

               5.
                     Необхванатите от настоящото споразумение въпроси се уреждат от правото на Съюза, националното право на държавите членки и националното право на Перу.

               ЧЛЕН 4

               Продължителност на пребиваването

               1.
                     Гражданите на Съюза могат да пребивават на територията на Перу за период, не по-дълъг от 90 дни в рамките на всеки период от 180 дни.

               2.
                     Гражданите на Перу могат да пребивават на територията на държавите членки, прилагащи изцяло достиженията на правото от Шенген, за период, не по-дълъг от 90 дни в рамките на всеки период от 180 дни. Този период се изчислява независимо от всякакво пребиваване в държава членка, която все още не прилага изцяло достиженията на правото от Шенген.

               Гражданите на Перу могат да пребивават за период, не по-дълъг от 90 дни в рамките на всеки период от 180 дни на територията на всяка от държавите членки, които все още не прилагат изцяло достиженията на правото от Шенген, независимо от продължителността на пребиваването, изчислена за територията на държавите членки, които прилагат изцяло достиженията на правото от Шенген.

               3.
                     Настоящото Споразумение не засяга възможността Перу и държавите членки да удължат периода на пребиваване над 90 дни в съответствие със своето национално право и с правото на Съюза.

               ЧЛЕН 5

               Териториално приложение

               1.
                     По отношение на Френската република настоящото Споразумение се прилага само за европейската територия на Френската република.

               2.
                     По отношение на Кралство Нидерландия настоящото Споразумение се прилага само за европейската територия на Кралство Нидерландия.

               ЧЛЕН 6

               Съвместен комитет за управление на Споразумението

               1.
                     Договарящите се страни създават Съвместен комитет от експерти (наричан по-долу „Комитетът“), съставен от представители на Съюза и представители на Перу. Съюзът се представлява от Европейската комисия.

               2.
                     Комитетът има следните задачи:

               а)
                     наблюдение на прилагането на настоящото Споразумение,

               б)
                     представяне на предложения за изменения или допълнения към настоящото Споразумение,

               в)
                     уреждане на спорове, възникнали при тълкуването или прилагането на настоящото Споразумение.

               3.
                     Комитетът се свиква при необходимост по искане на една от договарящите се страни.

               4.
                     Комитетът приема своя процедурен правилник.

               ЧЛЕН 7

               Връзка на настоящото Споразумение със съществуващи двустранни споразумения за премахване на визите между държавите членки и Перу

               Настоящото Споразумение има предимство пред всички двустранни споразумения или договорености, сключени между отделните държави членки и Перу, доколкото те уреждат въпроси, попадащи в приложното поле на настоящото споразумение.

               ЧЛЕН 8

               Заключителни разпоредби

               1.
                     Настоящото Споразумение се ратифицира или одобрява от договарящите се страни в съответствие с техните съответни вътрешни процедури и влиза в сила на първия ден от втория месец след датата на по-късната от двете нотификации, чрез които договарящите се страни се уведомяват една друга относно приключването на гореспоменатите процедури.

               Настоящото Споразумение се прилага временно от деня след датата на неговото подписване.

               2.
                     Настоящото Споразумение се сключва за неопределен срок, освен ако действието му не бъде прекратено в съответствие с параграф 5.

               3.
                     Настоящото Споразумение може да бъде изменяно с писменото съгласие на договарящите се страни. Измененията влизат в сила, след като договарящите се страни са се уведомили една друга за приключването на необходимите им за тази цел вътрешни процедури.

               4.
                     Всяка договаряща се страна може да суспендира изцяло или частично прилагането на настоящото Споразумение, по-специално по причини, свързани с обществения ред, защитата на националната сигурност или защитата на общественото здраве, незаконната имиграция или повторното въвеждане на изискването за притежаване на виза от някоя от договарящите се страни. Другата договаряща се страна се уведомява за решението за суспендиране не по-късно от два месеца преди планираната дата на неговото влизане в сила. Договарящата се страна, която е суспендирала прилагането на настоящото Споразумение, незабавно информира другата договаряща страна, ако причините за това суспендиране отпаднат, и възобнови неговото прилагане.

               5.
                     Всяка договаряща се страна може да прекрати настоящото Споразумение с писмено уведомление до другата страна. Настоящото Споразумение престава да бъде в сила 90 дни след това.

               6.
                     Перу може да суспендира прилагането на настоящото Споразумение или да го прекрати само по отношение на всички държави членки.

               7.
                     Съюзът може да суспендира прилагането на настоящото Споразумение или да го прекрати само по отношение на всички свои държави членки.

               Съставено в два екземпляра на английски, български, гръцки, датски, естонски, испански, италиански, латвийски, литовски, малтийски, немски, нидерландски, полски, португалски, румънски, словашки, словенски, унгарски, финландски, френски, чешки и шведски език, като всеки текст е еднакво автентичен.

               СЪВМЕСТНА ДЕКЛАРАЦИЯ ПО ОТНОШЕНИЕ НА ИСЛАНДИЯ, НОРВЕГИЯ, ШВЕЙЦАРИЯ И ЛИХТЕНЩАЙН

               Договарящите се страни вземат предвид съществуващите тесни връзки между Европейския съюз и Норвегия, Исландия, Швейцария и Лихтенщайн, по- специално въз основа на споразуменията от 18 май 1999 г. и 26 октомври 2004 г. относно асоциирането на тези държави към процеса на изпълнение, прилагане и развитие на достиженията на правото от Шенген.

               При тези обстоятелства е желателно властите на Норвегия, Исландия, Швейцария и Лихтенщайн, от една страна, и на Перу, от друга страна, незабавно да сключат двустранни споразумения за премахване на визите за краткосрочно пребиваване при условия, подобни на тези на настоящото споразумение.

               СЪВМЕСТНА ДЕКЛАРАЦИЯ ОТНОСНО ТЪЛКУВАНЕТО НА КАТЕГОРИЯТА ЛИЦА, ПЪТУВАЩИ С ЦЕЛ УПРАЖНЯВАНЕ НА ДОХОДОНОСНА ДЕЙНОСТ, СЪГЛАСНО ПРЕДВИДЕНОТО В ЧЛЕН 3, ПАРАГРАФ 2 ОТ НАСТОЯЩОТО СПОРАЗУМЕНИЕ

               В желанието си да осигурят общо тълкуване договарящите се страни се съгласяват, че за целите на настоящото Споразумение категорията лица, упражняващи доходоносна дейност, обхваща лицата, които влизат с цел упражняване на доходоносно занятие или платена дейност на територията на другата договаряща се страна като наето лице или като доставчик на услуги.

               Тази категория следва да не обхваща:

               –
                     представителите на деловите среди, т.е. лицата, пътуващи с делова цел (без да са наети в държавата на другата договаряща се страна),

               –
                     спортистите или хората на изкуството, извършващи дейност по конкретен повод,

               –
                     журналистите, изпратени от медиите на своята държава по местоживеене, и

               –
                     стажантите в рамките на едно и също предприятие.

               Прилагането на настоящата Декларация се наблюдава от Съвместния комитет в рамките на отговорностите му съгласно член 6 от настоящото Споразумение, като той може да предложи изменения, когато въз основа на опита на договарящите се страни счита това за необходимо.

               Настоящата декларация не засяга определението в националното право на Перу, отнасящо се до категориите пътници, пътуващи с цел влизане, излизане, транзитно преминаване и пребиваване на територията на Перу.

               СЪВМЕСТНА ДЕКЛАРАЦИЯ ОТНОСНО ТЪЛКУВАНЕТО НА ПЕРИОДА ДО 90 ДНИ В РАМКИТЕ НА ВСЕКИ ПЕРИОД ОТ 180 ДНИ СЪГЛАСНО ЧЛЕН 4 ОТ НАСТОЯЩОТО СПОРАЗУМЕНИЕ

               Договарящите се страни приемат, че периодът до 90 дни в рамките на всеки период от 180 дни, както е предвидено в член 4 от настоящото Споразумение, означава или непрекъснато посещение, или няколко последователни посещения, чиято обща продължителност не надвишава 90 дни в рамките на всеки период от 180 дни.

               Понятието „всеки“ предполага прилагането на „подвижен“ референтен период от 180 дни, като се гледа назад всеки ден от пребиваването за последния период от 180 дни, за да се провери дали продължава да бъде изпълнявано изискването за 90 дни в рамките на всеки период от 180 дни. Това, наред с другото, означава, че липсата на непрекъснат период от 90 дни позволява ново пребиваване до 90 дни.

               СЪВМЕСТНА ДЕКЛАРАЦИЯ ОТНОСНО ИНФОРМИРАНЕТО НА ГРАЖДАНИТЕ ЗА СПОРАЗУМЕНИЕТО ЗА ПРЕМАХВАНЕ НА ВИЗИТЕ

               Като признават значението на прозрачността за гражданите на Европейския съюз и гражданите на Перу, договарящите се страни се съгласяват да гарантират пълно разпространение на информацията за съдържанието и последиците от Споразумението за премахване на визите и свързаните с него въпроси, като условията за влизане.

               Съвместна декларация ОТНОСНО въвеждането на паспорти с биометрични данни от Република Перу.

               Като договаряща се страна Република Перу декларира, че е възложила обществена поръчка относно отпечатването на паспорти с биометрични данни и поема ангажимента да издаде паспорти с биометрични данни на своите граждани не по-късно от 31 декември 2015 г. Тези паспорти следва да отговарят напълно на изискванията на ИКАО, посочени в документ 9303 на ИКАО.

               Договарящите се страни се съгласяват, че невъвеждането на паспорти с биометрични данни до 31 декември 2015 г. представлява достатъчно основание за суспендиране на настоящото Споразумение в съответствие с процедурите, предвидени в член 8, параграф 4.

               СЪВМЕСТНА ДЕКЛАРАЦИЯ ЗА СЪТРУДНИЧЕСТВО ОТНОСНО НЕЗАКОННАТА МИГРАЦИЯ.

               Във връзка с обратното приемане на незаконно пребиваващи лица договарящите се страни припомнят ангажимента си по силата на член 49, параграф 3 от Споразумението за политически диалог и сътрудничество между Европейската общност и нейните държави членки, от една страна, и Андската общност и нейните държави членки, от друга страна.

               Договарящите се страни ще следят отблизо изпълнението на този ангажимент. По искане на една от двете страни, и по-специално в случай на увеличение на незаконната миграция и проблеми, свързани с обратното приемане на незаконно пребиваващи лица след влизането в сила на споразумението за премахване на визите за краткосрочно пребиваване, договарящите се страни се съгласяват да сключат споразумение, в което да се уреждат конкретните задължения на двете страни по отношение на обратното приемане.

               Договарящите се страни се съгласяват, че несключването на подобно споразумение за обратно приемане на незаконно пребиваващи лица представлява достатъчно основание за суспендиране на настоящото Споразумение в съответствие с процедурите, предвидени в член 8, параграф 4.

               _________________

                     (1)
                  ОВ на ЕС L 149, 20.5.2014 г., стр. 67

                     (2)
                  Регламент (ЕО) № 539/2001 на Съвета от 15 март 2001 г. за определяне на третите страни, чиито граждани трябва да притежават виза, когато преминават външните граници на държавите членки, както и тези, чиито граждани са освободени от това изискване (ОВ на ЕС L 81, 21.3.2001 г., стр. 1).


               ЕВРОПЕЙСКА КОМИСИЯ
            Брюксел, 11.8.2017
            COM(2017) 430 final
            2017/0196(NLE)
            Предложение за
            РЕШЕНИЕ НА СЪВЕТА
            за сключване на Споразумението за научно и технологично сътрудничество между Европейския съюз и Арабска република Египет, в което се определят редът и условията за участието на Арабска република Египет в Партньорството за научни изследвания и иновации в Средиземноморския регион (PRIMA)

               ОБЯСНИТЕЛЕН МЕМОРАНДУМ

               1.КОНТЕКСТ НА ПРЕДЛОЖЕНИЕТО

               •Основания и цели на предложението

               На 30 май 2017 г. Съветът разреши на Комисията да започне преговори от името на Съюза с Арабска република Египет („Египет“) относно международно споразумение между Съюза и Египет за определяне на реда и условията за участието на Египет в Партньорството за научни изследвания и иновации в Средиземноморския регион (PRIMA).

                  Съгласно текста на решението на Съвета за разрешаване преговорите може да започнат само след приемане на решение на Европейския парламент и на Съвета относно участието на Съюза в Партньорството за научни изследвания и иновации в Средиземноморския регион (PRIMA), осъществявано съвместно от няколко държави членки.

                  Преговорите започнаха на 26 юни 2017 г. и приключиха успешно на 27 юли 2017 г., когато текстът на проекта на споразумението бе парафиран от представителите на всяка от бъдещите страни по него. Проектът на споразумение, приложен към настоящото предложение, е в съответствие с приетите от Съвета указания за водене на преговори. По-специално в него се посочва, че редът и условията за участието на Египет в PRIMA са тези, определени в Решение (ЕС) 2017/1324
                     1
                  , като се прави пряко позоваване на законодателния акт на Съюза.

                  С цел да се гарантира защитата на финансовите интереси на Съюза, по-специално на правомощията на Комисията, Европейската служба за борба с измамите, Сметната палата и изпълнителната структура на PRIMA (PRIMA-IS) за извършване на одити и разследвания в съответствие с приложимото законодателство на Съюза, в споразумението се прави конкретно позоваване на съответните разпоредби на Решение (ЕС) 2017/1324 и страните се задължават да предоставят цялата необходима помощ, за да се гарантира тяхното прилагане. Освен това в бъдещото споразумение се постановява, че страните трябва да постигнат подробни договорености за оказване на помощ, тъй като те са от основно значение за сътрудничеството им съгласно настоящото споразумение. По искане на Египет и в съответствие с договореното по време на преговорите бе добавено допълнително съображение в преамбюла на споразумението, за да се посочи, че пълното сътрудничество и координация между компетентните органи на двете бъдещи страни е от основно значение за прилагането на бъдещото споразумение.

               •Съгласуваност с действащите разпоредби в тази област на политиката

                  Както се посочва и в доклада за оценка на въздействието за PRIMA
                     2
                  , достъпността на PRIMA за участие на трети държави като Египет е в съответствие с целите на международното сътрудничество за научни изследвания и иновации, както се посочва в Съобщението на Комисията от 2012 г. „Подобряване и фокусиране на международното сътрудничество на ЕС в областта на научните изследвания и иновациите — стратегически подход“
                     3
                   и в рамковата програма „Хоризонт 2020“, с която се насърчава сътрудничеството с трети държави в областта на науката, технологиите и иновациите с цел справяне с глобалните предизвикателства пред обществото и подпомагане на външната политика на Съюза. Настоящото споразумение е също така в съответствие със съществуващото Евро-средиземноморско споразумение за асоцииране между Европейските общности и техните държави членки, от една страна, и Арабска република Египет, от друга страна
                     4
                  , и Споразумението за научно и технологично сътрудничество между Европейската общност и Арабска република Египет
                     5
                  , в които се предвижда сътрудничество между Съюза и Египет в областта на научноизследователската дейност и технологичното развитие и насърчаване на научноизследователски и развойни дейности в области от общ интерес.

               •Съгласуваност с другите политики на Съюза

                  Прилагането на PRIMA в тясно сътрудничество с трети държави като Египет е в съответствие и с другите политики на ЕС, като например политиката в областта на миграцията, политиката за развитие и политиката за съседство, и е от значение за тях.

               2.ПРАВНИ елементи на предложението

                  Предложението за решение на Съвета се основава на член 186 и член 218, параграф 6, буква а) от Договора за функционирането на Европейския съюз.

               С оглед на гореизложеното Комисията предлага Съветът да сключи споразумението от името на Европейския съюз.

               2017/0196 (NLE)

               Предложение за

               РЕШЕНИЕ НА СЪВЕТА

               за сключване на Споразумението за научно и технологично сътрудничество между Европейския съюз и Арабска република Египет, в което се определят редът и условията за участието на Арабска република Египет в Партньорството за научни изследвания и иновации в Средиземноморския регион (PRIMA)

               СЪВЕТЪТ НА ЕВРОПЕЙСКИЯ СЪЮЗ,

               като взе предвид Договора за функционирането на Европейския съюз, и по-специално член 186 във връзка с член 218, параграф 6, буква а) от него,

               като взе предвид предложението на Европейската комисия,

               като взе предвид одобрението на Европейския парламент,

               като има предвид, че:

               (1)В Решение (ЕС) 2017/1324 на Европейския парламент и на Съвета
                  6
                се предвижда участието на Съюза в Партньорството за научни изследвания и иновации в Средиземноморския регион (PRIMA), осъществявано съвместно от няколко държави членки.

               (2)Арабска република Египет („Египет“) изрази желанието си да се присъедини към PRIMA като участваща държава и на равна основа с участващите в PRIMA държави членки и държави, асоциирани към „Хоризонт 2020“.

               (3)В съответствие с член 1, параграф 2 от Решение (ЕС) 2017/1324 Египет ще стане участваща държава в PRIMA, при условие че бъде сключено международно споразумение за научно и технологично сътрудничество със Съюза, в което се определят редът и условията за участието на Египет в PRIMA.

               (4)В съответствие с Решение <XXX> на Съвета
                  7
                Споразумението за научно и технологично сътрудничество между Европейския съюз и Арабска република Египет, в което се определят редът и условията за участието на Арабска република Египет в Партньорството за научни изследвания и иновации в Средиземноморския регион (PRIMA), бе подписано от името на Съюза на XX, 20XX г., при условие че бъде сключено на по-късна дата.

               (5)Споразумението следва да бъде одобрено от името на Съюза,

               ПРИЕ НАСТОЯЩОТО РЕШЕНИЕ:

               Член 1

               Споразумението за научно и технологично сътрудничество между Европейския съюз и Арабска република Египет, в което се определят редът и условията за участието на Арабска република Египет в Партньорството за научни изследвания и иновации в Средиземноморския регион (PRIMA), се одобрява от името на Съюза.

               Текстът на споразумението е приложен към настоящото решение.

               Член 2

               Председателят на Съвета определя лицето, упълномощено да извърши от името на Съюза нотификацията, предвидена в член 4, параграф 2 от споразумението, за да се изрази съгласието на Съюза да бъде обвързан със споразумението.

               Член 3

               Настоящото решение влиза в сила на [датата на приемането му].

               Съставено в Брюксел на  година.

                     За Съвета

                     Председател

                     (1)
                  Решение (ЕС) 2017/1324 на Европейския парламент и на Съвета от 4 юли 2017 г. относно участието на Съюза в Партньорството за научни изследвания и иновации в Средиземноморския регион (PRIMA), осъществявано съвместно от няколко държави членки (ОВ L 185, 18.7.2017 г., стр. 1).

                     (2)
                  SWD(2016) 332 final, 18.10.2016 г.

                     (3)
                  COM(2012) 497 final.

                     (4)
                  ОВ L 304, 30.9.2004 г., стp. 39.

                     (5)
                  ОВ L 182, 13.7.2005 г., стp. 12.

                     (6)
                  Решение (ЕС) 2017/1324 на Европейския парламент и на Съвета от 4 юли 2017 г. относно участието на Съюза в Партньорството за научни изследвания и иновации в Средиземноморския регион (PRIMA), осъществявано съвместно от няколко държави членки (ОВ L 185, 18.7.2017 г., стр. 1).

    ---documentbreak---

               ЕВРОПЕЙСКА КОМИСИЯ
            Брюксел, 11.8.2017
            COM(2017) 430 final
            ПРИЛОЖЕНИЕ
            към
            предложение за РЕШЕНИЕ НА СЪВЕТА
            за сключване на Споразумението за научно и технологично сътрудничество между Европейския съюз и Арабска република Египет, в което се определят редът и условията за участието на Арабска република Египет в Партньорството за научни изследвания и иновации в Средиземноморския регион (PRIMA)

               Споразумение за научно и технологично сътрудничество между Европейския съюз и Арабска република Египет, в което се определят редът и условията за участието на Арабска република Египет в Партньорството за научни изследвания и иновации в Средиземноморския регион (PRIMA)

               Европейският съюз (наричан по-нататък „Съюзът“),

               от една страна,

               и

               Арабска република Египет (наричана по-нататък „Египет“),

               от друга страна,

               (наричани по-нататък „страните“),

               като имат предвид, че в Евро-средиземноморското споразумение за асоцииране между Европейските общности и техните държави членки, от една страна, и Арабска република Египет, от друга страна, което влезе в сила на 1 юни 2004 г., се предвижда осъществяване на научно и технологично сътрудничество;

               като имат предвид, че със Споразумението за научно и технологично сътрудничество между Европейската общност и Арабска република Египет, което влезе в сила на 27 февруари 2008 г., се установява официална рамка за сътрудничество между страните в областта на научните и технологичните изследвания;

               като имат предвид, че с Решение (ЕС) 2017/1324 на Европейския парламент и на Съвета относно участието на Съюза в Партньорството за научни изследвания и иновации в Средиземноморския регион (PRIMA), осъществявано съвместно от няколко държави членки, се уреждат редът и условията за участието на държавите — членки на ЕС, и държавите, асоциирани към „Хоризонт 2020“, които са участващи в инициативата държави, и по-специално финансовите им задължения и участието в управленските структури на инициативата;

               като имат предвид, че съгласно текста на Решение (ЕС) 2017/1324 Египет ще стане участваща държава в PRIMA, при условие че бъде сключено международно споразумение за научно и технологично сътрудничество със Съюза, в което се определят редът и условията за участието на Египет в PRIMA;

               като имат предвид, че Египет изрази желанието си да се присъедини към PRIMA като участваща държава и на равна основа с участващите в PRIMA държави — членки на ЕС, и държави, асоциирани към „Хоризонт 2020“;

               като имат предвид, че е необходимо международно споразумение между Съюза и Египет за регламентиране на правата и задълженията на Египет като участваща в PRIMA държава;

               като имат предвид, че пълното сътрудничество и координация между компетентните органи на двете страни е от основно значение за прилагането на настоящото споразумение;

               СЕ СПОРАЗУМЯХА ЗА СЛЕДНОТО:

               Член 1

               Цел

               Целта на настоящото споразумение е да се определят редът и условията за участието на Египет в Партньорството за научни изследвания и иновации в Средиземноморския регион (PRIMA).

               Член 2

               Ред и условия за участието на Египет в PRIMA

               Редът и условията за участието на Египет в PRIMA са тези, определени в Решение (ЕС) 2017/1324 на Европейския парламент и на Съвета относно участието на Съюза в Партньорството за научни изследвания и иновации в Средиземноморския регион (PRIMA), осъществявано съвместно от няколко държави членки. Страните спазват задълженията, установени с посоченото решение, и предприемат целесъобразни мерки, по-специално като предоставят цялата необходима помощ, за да се гарантира прилагането на член 10, параграф 2 и член 11, параграфи 3 и 4 от него. Страните трябва да постигнат подробни договорености за оказване на помощ, тъй като те са от основно значение за сътрудничеството им съгласно настоящото споразумение.

               Член 3

               Териториално приложение

               Настоящото споразумение се прилага, от една страна, на териториите, на които се прилагат Договорът за функционирането на Европейския съюз и Договорът за Европейския съюз, и от друга страна, на територията на Египет.

               Член 4

               Временно прилагане, влизане в сила и срок на действие

               1. Настоящото споразумение се одобрява от страните в съответствие с техните собствени процедури.

               2. Настоящото споразумение влиза в сила на датата, на която и двете страни се нотифицират взаимно по дипломатически канали относно приключването на процедурите, посочени в първия параграф. След подписването на споразумението и до влизането му в сила страните го прилагат временно от датата, на която ЕС получи нотификацията относно приключването от страна на Египет на процедурите, посочени в първия параграф.

               3. Настоящото споразумение остава в сила докато е в сила Решение (ЕС) 2017/1324, освен ако действието му не бъде прекратено от някоя от страните в съответствие с член 5.

               Член 5

               Прекратяване

               1. Всяка от страните може да прекрати настоящото споразумение по всяко време чрез писмено известие, с което информира за намерението си да го прекрати.

               Прекратяването влиза в сила шест месеца след датата, на която писменото известие стигне до своя получател.

               2. Проектите и дейностите, които са започнати към момента на прекратяване на настоящото споразумение, продължават до тяхното приключване при условията, предвидени в настоящото споразумение.

               3. Страните уреждат по взаимно съгласие всякакви други последици от прекратяването.

               Член 6

               Уреждане на спорове

               Процедурата по уреждане на спорове, предвидена в член 82 от Евро-средиземноморското споразумение за асоцииране между Европейските общности и техните държави членки, от една страна, и Арабска република Египет, от друга страна, се прилага за всички спорове, свързани с прилагането или тълкуването на настоящото споразумение.

               Настоящото споразумение е съставено в два еднообразни екземпляра на английски, български, гръцки, датски, естонски, испански, италиански, латвийски, литовски, малтийски, немски, нидерландски, полски, португалски, румънски, словашки, словенски, унгарски, фински, френски, хърватски, чешки, шведски и арабски език, като всички текстове са еднакво автентични.


				|

		52014PC0627

			Предложение за РЕШЕНИЕ НА СЪВЕТА относно позицията, която да бъде приета от името на Европейския съюз в Международната морска организация по време на 94-тата сесия на Комитета по морска безопасност, във връзка с приемането на измененията на Кодекса за подобрената програма за преглед от 2011 г. /* COM/2014/0627 final - 2014/0291 (NLE) */

			   	ОБЯСНИТЕЛЕН
МЕМОРАНДУМ
1.           ВЪВЕДЕНИЕ
1.1         Настоящото
предложение
на Комисията
се отнася до
установяване
на позицията
на Съюза на
94-тата сесия
на Комитета
по морска безопасност
на
Международната
морска организация
(ММО) във
връзка с
посочените
по-долу изменения
на Кодекса за
подобрената
програма за
преглед от 2011 г.
1.2         Със
схемата за
оценка на
състоянието
(СОС) на ММО се
определя
рамката за
засилена
инспекция на
корабите на
възраст над 15
години. Начините
за
провеждане
на тази
засилена инспекция
са посочени в
подобрената
програма за
инспекции по
време на
преглед на
кораби за
насипни товари
и нефтени
танкери или в
подобрената
програма за
преглед (ППП).
В контекста
на СОС подобрената
програма за
преглед се
определя
като
подходящ
инструмент
за постигане на
целта на
схемата.
Измененията
на Кодекса за
ППП трябва да
го приведат в
съответствие
с настоящата
практика,
залегнала в
Кодекса на
Международната
асоциация на
класификационните
организации
(IACS), като също
така се позволи
на корабните
екипажи да
извършват при
определени
условия
хидростатични
изпитвания
на товарните
цистерни под
ръководството
на капитана,
вместо в
присъствието
на инспектор.
1.3         Посочените
изменения се
съдържат в
приложение 22
към MSC 93/22/Add.3. В
точка 10.8 от
Доклад MSC 93 (MSC 93/22) се указва,
че те ще
бъдат приети
на 94-тата
сесия на
Комитета по
морска
безопасност.
2.           ПРИЕМАНЕ
НА
ИЗМЕНЕНИЯТА
НА ММО
2.1         Приемане
на изменения
на Кодекса за
ППП от 2011 г.
Измененията
бяха
одобрени на
93-тата сесия на
Комитета по
морска
безопасност,
проведена
между 14 и 23 май
2014 г., и ще бъдат
представени
за приемане
на неговата
94-та сесия,
която ще се
състои от 17 до 21
ноември 2014 г.
2.2         Ратифициране
и влизане в
сила
След
като бъдат
одобрени и
приети от
Комитета по
морска
безопасност,
посочените
изменения ще
бъдат
представени
на
съответните
договарящи
страни, за да
могат те да
изразят
съгласието
си да се
обвържат с
тях.
3.           СЪОТВЕТНО
ЗАКОНОДАТЕЛСТВО
НА ЕС И
КОМПЕТЕНТНОСТ
НА ЕС
3.1         Изменения
на Кодекса за
ППП от 2011 г.
Регламент
(ЕС) № 530/2012
относно
ускореното
въвеждане на
изисквания
за двукорпусни
или
еквивалентни
конструкции за
еднокорпусни
нефтени
танкери[1] има
за цел
установяването
на ускорена
схема, чрез
която
изискванията
на MARPOL 73/78 за
двукорпусни
или
еквивалентни
конструкции
съгласно
определението
по член 3 от
същия
регламент да
бъдат
поетапно
приложени
спрямо
еднокорпусните
нефтени
танкери,
както и да се
забрани превозът
на тежки
нефтопродукти
в еднокорпусни
нефтени
танкери към
или от
пристанища
на държавите
членки.
С
посочения
регламент се
въвежда
задължителното
прилагане на
СОС на ММО за
еднокорпусните
нефтени
танкери на
възраст над 15
години. По
силата на
член 5 се
изисква тези
танкери да са
в
съответствие
със СОС,
която в член 6
се определя
като „схемата
за оценка на
състоянието,
приета с
Резолюция MEPC 94(46)
от 27 април 2001 г.,
изменена с
Резолюция
МЕРС 99(48) от 11
октомври 2002 г.
и с Резолюция
МЕРС 112(50) от 4
декември 2003 г.“
Начините за
провеждане
на такава
засилена
оценка се
съдържат в подобрената
програма за
инспекции по
време на
преглед на
кораби за
насипни
товари и нефтени
танкери. Тъй
като
подобрената
програма за
преглед се
използва за
постигане на
целта на СОС,
всички
промени в
инспекциите
по тази
програма ще
бъдат пряко и
автоматично
приложими
посредством
Регламент
(ЕС) № 530/2012.
Поради
това
измененията,
предвидени
за приемане
на 94-тата
сесия на
Комитета по
морска
безопасност,
на която ще
се въведат
промени в
Кодекса за
ППП, ще
засегнат
правото на ЕС
посредством
прилагането
на Регламент
(ЕС) № 530/2012.
3.2         Обобщение
С оглед
на
посоченото
съответно
законодателство
на ЕС
Комисията е
на мнение, че
приемането
на
цитираните
изменения,
предвидено
за 94-тата
сесия на
Комитета по
морска безопасност,
попада в
изключителната
компетентност
на ЕС, която
той е
придобил по
силата на
член 3,
параграф 2 от
ДФЕС,
доколкото
приемането
на
съответните
международни
инструменти
може да
засегне общи
правила.
В
съответствие
с богатата
съдебна
практика и
независимо
от
обстоятелството,
че ЕС не е
член на ММО,
държавите
членки могат
да поемат
задължения,
които биха
засегнали правилата
на ЕС,
насочени към
постигане на
целите на
Договорите,
само ако са
упълномощени
за това с
решение на
Съвета по
предложение на
Комисията.
4.           ЗАКЛЮЧЕНИЕ
С оглед
на
горепосоченото
Комисията
изготви
предложение
за решение на
Съвета относно
позицията,
която да бъде
приета от
името на
Европейския
съюз, по
отношение на
посочените в
точки 1.2 и 1.3
изменения,
предвидени
за приемане
на 94-тата
сесия на
Комитета по
морска
безопасност.
2014/0291 (NLE)
Предложение
за
РЕШЕНИЕ
НА СЪВЕТА
относно
позицията,
която да бъде
приета от името
на
Европейския
съюз в
Международната
морска
организация
по време на
94-тата сесия
на Комитета
по морска безопасност,
във връзка с
приемането
на измененията
на Кодекса за
подобрената
програма за
преглед от 2011 г.
СЪВЕТЪТ
НА
ЕВРОПЕЙСКИЯ
СЪЮЗ,
като
взе предвид
Договора за
функционирането
на
Европейския
съюз, и
по-специално
член 100,
параграф 2 и
член 218,
параграф 9 от
него,
като
взе предвид
предложението
на Европейската
комисия,
като
има предвид,
че:
(1)       Действията,
които
Европейският
съюз предприема
в сектора на
морския
транспорт,
следва да са
насочени към
подобряване
на морската
безопасност.
(2)       По
време на
своята 93-та
сесия
Комитетът по
морска
безопасност
на ММО одобри
изменения на
Кодекса за
подобрената
програма за
преглед от 2011 г.
Очаква се
тези
изменения да
бъдат приети
на 94-тата
сесия на
Комитета по
морска безопасност,
която ще се
проведе през
ноември 2014 г.
(3)       Измененията
на Кодекса за
подобрената
програма за
преглед от 2011 г.
го привеждат
в съответствие
с практиката
на
класификационните
организации,
като също
така
позволяват
на корабните
екипажи да
извършват
при
определени
условия
хидростатични
изпитвания
на товарните
цистерни под
ръководството
на капитана,
вместо в
присъствието
на инспектор.

(4)       С
членове 5 и 6 от
Регламент
(ЕС) № 530/2012 на
Европейския
парламент и
на Съвета[2] се
въвежда
задължителното
прилагане на
схемата за
оценка на
състоянието
(СОС) на ММО
спрямо
еднокорпусните
нефтени
танкери на
възраст над 15
години.
Начините за
провеждане
на такава
засилена
оценка се
съдържат в
подобрената
програма за
инспекции по
време на
преглед на
кораби за насипни
товари и
нефтени
танкери или в
подобрената
програма за
преглед (ППП).
Тъй като подобрената
програма за
преглед се
използва за
постигане на
целта на СОС,
всички
промени в
инспекциите
по тази
програма ще
бъдат автоматично
приложими
посредством
Регламент (ЕС)
№ 530/2012.
(5)       Европейският
съюз не е
член на ММО,
нито е договаряща
страна по
въпросните
конвенции и
кодекси.
Поради това е
необходимо
Съветът да
оправомощи
държавите
членки да
изразят
позицията на
Съюза в
посочените
комитети на
ММО, както и
съгласието
си да бъдат
обвързани с
тези
изменения,
ПРИЕ
НАСТОЯЩОТО
РЕШЕНИЕ:
Член 1
1.           Позицията
на Съюза на
94-тата сесия
на Комитета
по морска
безопасност
на ММО е да
изрази
съгласие с
приемането
на изменения
на Кодекса за
подобрената
програма за
преглед от 2011 г.,
определени в
приложение 22
към документ
MSC 93/22/Add.3. на ММО.
2.           Посочената
в параграф 1
позиция на
Съюза се изразява
от държавите
членки, които
членуват в
ММО и които
действат
съвместно в
интерес на
Съюза.
3.           Може
да се
договарят
несъществени
и незначителни
промени в
тази позиция,
без да е
необходимо
нейното
изменение.
Член 2
С
настоящото
на държавите
членки се
разрешава да
дадат своето
съгласие да
бъдат обвързани
— в интерес на
Съюза — от
измененията по
член 1,
параграф 1.
Член 3
Адресати
на настоящото
решение са
държавите
членки.
Съставено
в Брюксел на […]
година.
                                                                       За
Съвета
                                                                       Председател
[1]               OВ L 172, 30.6.2012 г.,
стр. 3.
[2]               Регламент
(ЕО) № 530/2012 на
Европейския
парламент и
на Съвета
относно
ускореното
въвеждане на
изисквания
за
двукорпусни
или
еквивалентни
конструкции
за
еднокорпусни
нефтени
танкери (OВ L 172,
30.6.2012 г., стр. 3).


               ЕВРОПЕЙСКА КОМИСИЯ
            Брюксел, 18.3.2016
            COM(2016) 156 final
            2016/0085(NLE)
            Предложение за
            РЕШЕНИЕ НА СЪВЕТА
            Проект за решение № 1/2016 на Смесения комитет, създаден съгласно Спогодбата за международни случайни превози на пътници, извършвани с автобуси (Интербус)
            (текст от значение за ЕИП)

               ОБЯСНИТЕЛЕН МЕМОРАНДУМ

               1.КОНТЕКСТ НА ПРЕДЛОЖЕНИЕТО

               •Основания и цели на предложението

                  Спогодбата за международни случайни превози на пътници, извършвани с автобуси (Интербус)
                     1
                   е в сила от 1 януари 2003 г. Тя беше впоследствие актуализирана с Решение № 1/2011 на Смесения комитет
                     2
                   Смесеният комитет също така прие Препоръка № 1/2011
                     3
                  , която се отнася до използването на технически доклад за автобусите.

                  Време е Спогодбата отново да се актуализира и да се добавят невключвани в нея досега актове, по-специално обхванатите от Решение № 1/2011 на Смесения комитет.

                  Настоящото предложение за решение на Съвета има за цел да установи позицията на Съюза по отношение на проекта за Решение № 1/2016 на Смесения комитет, създаден съгласно член 23 от Спогодбата.

               •Съгласуваност със съществуващите разпоредби в тази област на политиката

                  Законодателната актуализация е в съответствие с транспортната политика на ЕС, тъй като чрез нея на практика се прилага най-новото законодателство на ЕС в областта на пътническия транспорт, което се отнася за сектора, включително спрямо договарящи страни извън Европейския съюз
                     4
                  , като по този начин се подобрява пътната безопасност, техническата изправност и социалните условия за водачите във връзка с превози, които попадат в обхвата на Спогодбата.

                  С оглед да се гарантира прилагането на общи правила в контекста на такива превози, по-специално в горепосочените области, е действително от съществено значение законодателството на ЕС, което все още не е включено, да бъде обхванато от планираното решение на Смесения комитет.

               •Съгласуваност с другите политики на Съюза

                  Предложената законодателна актуализация е съобразена с европейската политика на съседство и външни отношения.

                  Проектът на решение на Смесения комитет в приложението е изцяло в съответствие с някои споразумения, като например споразуменията за митнически съюз, предприсъединителните споразумения и споразуменията за асоцииране, и има за цел да актуализира законодателството, по силата на което съседни на ЕС държави получават достъп до европейския пазар за пътнически транспорт (и обратно).

               2.Правни елементи

               •Правно основание

                  В отсъствието на правомощия на Комисията съгласно член 218, параграф 7 от Договора за функционирането на ЕС (ДФЕС)
                     5
                  , за правно основание се прилага член 218, параграф 9 от ДФЕС в съчетание с материалноправното основание, т.е. член 91 от ДФЕС.

               •Субсидиарност (при неизключителна компетентност)

                  Позицията на Европейския съюз като страна по Спогодбата може да бъде приета само от самия Съюз, който при това положение е единствено компетентен по въпроса.

               •Пропорционалност

               Планираното решение на Смесения комитет се ограничава до включването на действащо законодателство на ЕС в Спогодбата, което е необходимо за адаптиране на правилата, приложими в рамките на Спогодбата, към разпоредбите на ЕС, по-специално по отношение на изискванията към превозвачите, извършващи превоз на пътници, техническите изисквания, приложими към превозните средства, както и социалните разпоредби.

               •Избор на инструмент

                  В член 218, параграф 9 от ДФЕС се предвижда използването на решение на Съвета като приложим инструмент.

               3.СЪБИРАНЕ И ИЗПОЛЗВАНЕ НА ЕКСПЕРТНИ СТАНОВИЩА И ОЦЕНКА НА ВЪЗДЕЙСТВИЕТО/ОПРОСТЯВАНЕ

               •Събиране и използване на експертни становища и оценка на въздействието

                  Комисията не е извършила оценка на въздействието, нито е използвала външен експертен опит. ЕС вече прилага законодателството, което е обект на предложението за включване в Спогодбата, така че то да се прилага за всички превози, извършвани съгласно тази спогодба.

                  Включването на съществуващите достижения на правото на ЕС не променя съществуващите права за превози съгласно Спогодбата. Това ще има положително въздействие върху техническите, икономическите и социалните условия, при които се извършват съответните дейности.

               •Опростяване

                  Адаптирането на разпоредбите, приложими за превозите по Спогодбата, към достиженията на правото на ЕС ще улесни извършаването на тези превози.

                  Както и досега, превозвачите могат да бъдат МСП с по-малък парк от автобуси или по-големи дружества с по-голям парк.

                  Препоръка № 1/2011 на Смесения комитет следва да бъде отменена след включването в Спогодбата на Директива 2000/30/ЕО на Европейския парламент и на Съвета от 6 юни 2000 г. относно крайпътните технически проверки на движещите се на територията на Общността търговски превозни средства
                     6
                  . Тази директива съдържа образец на протокол за крайпътна техническа проверка, включващ списък на проверяваните елементи, подобен на този, препоръчан от Смесения комитет в неговата Препоръка № 1/2011. Освен това някои актове на Съюза, посочени в препоръката, вече не се прилагат.

               4.ОТРАЖЕНИЕ ВЪРХУ БЮДЖЕТА

                  Няма.

               5.ДРУГИ ЕЛЕМЕНТИ

               •Подробно разяснение на конкретни разпоредби на предложението

               В проекта на решение на Съвета се установява правното основание за позицията на Съюза в рамките на Смесения комитет, създаден съгласно член 23 от Спогодбата.

                  В проекта на решение на Смесения комитет в приложението се вземат предвид правните актове на Съюза, приети до юни 2015 г.

                  По-специално, то има за цел да адаптира:

               изискванията по отношение на социалните разпоредби, посочени в член 8 от Спогодбата;

               изискванията към превозвачите, извършващи превоз на пътници, посочени в приложение 1 към Спогодбата;

               техническите изисквания към автобусите, посочени в членове 1 и 2 от приложение 2 към Спогодбата;

               образеца на контролни документи за случайните превози, освободени от разрешителни, посочени в приложение 3 към Спогодбата;

               образеца на разрешително за нелиберализираните случайни превози и образеца на декларация, посочени в приложение 5 към Спогодбата;

               образеца на декларация във връзка с член 4 и приложение 1.

               Освен това в него се предвижда отмяна на Препоръка № 1/2011 на Смесения комитет.

               2016/0085 (NLE)

               Предложение за

               РЕШЕНИЕ НА СЪВЕТА

               Проект за решение № 1/2016 на Смесения комитет, създаден съгласно Спогодбата за международни случайни превози на пътници, извършвани с автобуси (Интербус)

               (текст от значение за ЕИП)

               СЪВЕТЪТ НА ЕВРОПЕЙСКИЯ СЪЮЗ,

               като взе предвид Договора за функционирането на Европейския съюз и по-специално член 91, във връзка с член 218, параграф 9 от него.

               като взе предвид предложението на Европейската комисия,

               като има предвид, че:

               (1)Спогодбата за международни случайни превози на пътници, извършвани с автобуси (Интербус) (наричана по-нататък „Спогодбата“) е в сила от 1 януари 2003 г.

               (2)При последната актуализация на Спогодбата за международни случайни превози на пътници, извършвани с автобуси (Интербус), осъществена с Решение № 1/2011 на Смесения комитет
                  7
               , са взети предвид актовете на Съюза, приети до края на 2009 г. Време е да се включат и новите мерки, приети от Съюза впоследствие.

               (3)В съответствие с член 24, параграф 2, точка б) от Спогодбата, Смесеният комитет изменя или адаптира контролните документи и другите образци на документи, утвърдени в приложенията към спогодбата. За въвеждането на приетите от Съюза нови мерки и в съответствие с член 24, параграф 2, буква в) от Спогодбата, Смесеният комитет изменя или адаптира приложенията за техническите изисквания към автобусите, както и приложение № 1 за изискванията към превозвачите, извършващи превоз на пътници. В съответствие с член 24, параграф 2, буква д) от Спогодбата, Смесеният комитет също така променя или адаптира изискванията на социалните разпоредби. За тази цел Смесеният комитет следва да предприеме действия, когато възникне необходимост спогодбата да бъде актуализирана с оглед на техническия напредък и промените в законодателството.

               (4)Препоръка № 1/2011 на Смесения комитет
                  8
                съдържа образец на технически доклад, предназначен за крайпътни проверки на автобуси. Тя е изгубила своята актуалност и следва да бъде отменена,

               (5)Предвидената в настоящото решение позиция на Съюза следва да бъде приета.

               ПРИЕ НАСТОЯЩОТО РЕШЕНИЕ:

               Член 1

               Позицията на Съюза в рамките на Смесения комитет, създаден съгласно член 23 от Спогодбата за международни случайни превози на пътници, извършвани с автобуси (Интербус), следва да изразява съгласие с приемането на приложения проект за решение на Смесения комитет.

               Член 2

               След като бъде прието, решението на Смесения комитет се публикува в Официален вестник на Европейския съюз.

               Член 3

               Настоящото решение влиза в сила в деня на приемането му.

               Съставено в Брюксел на  година.

                     За Съвета

                     Председател

                     (1)
                  ОВ L 321, 26.11.2002 г., стр. 11.

                     (2)
                  ОВ L 8, 12.1.2012 г., стр. 38.

                     (3)
                  ОВ L 8, 12.2.2012 г., стр. 46.

                     (4)
                  Договарящите страни по Спогодбата за международни случайни превози на пътници, извършвани с автобуси (Интербус), са Албания, бивша югославска република Македония, Босна и Херцеговина, ЕС, Молдова, Турция, Украйна и Черна гора.

                     (5)
                  Вж. член 3 от Решение № 2002/917/ЕО на Съвета, ОВ L 321, 26.11.2002 г., стр. 11.

                     (6)
                  ОВ L 203, 10.8.2000 г., стр. 1.

                     (7)
                  ОВ L 8, 12.1.2012 г., стр. 38.

                     (8)
                  ОВ L 8, 12.1.2012 г., стр. 46.

    ---documentbreak---

               ЕВРОПЕЙСКА КОМИСИЯ
            Брюксел, 18.3.2016
            COM(2016) 156 final
            ПРИЛОЖЕНИЕ
            към Предложението за
            Решение на Съвета
            относно позицията, която да бъде заета от името на Европейския съюз във връзка с проект за Решение № 1/2016 на Смесения комитет, създаден съгласно Спогодбата за международни случайни превози на пътници, извършвани с автобуси (Интербус)

               ПРИЛОЖЕНИЕ

               към Предложението за

               Решение на Съвета

               относно позицията, която да бъде заета от името на Европейския съюз във връзка с проект за Решение № 1/2016 на Смесения комитет, създаден съгласно Спогодбата за международни случайни превози на пътници, извършвани с автобуси (Интербус)

               ПРОЕКТ ЗА РЕШЕНИЕ № 1/2016 НА СМЕСЕНИЯ КОМИТЕТ, СЪЗДАДЕН СЪГЛАСНО СПОГОДБАТА ЗА МЕЖДУНАРОДНИ СЛУЧАЙНИ ПРЕВОЗИ НА ПЪТНИЦИ, ИЗВЪРШВАНИ С АВТОБУСИ (ИНТЕРБУС)

               от [ДАТА] година

               за адаптиране на член 8 от Спогодбата и на приложения 1, 2, 3 и 5 към нея, и за отмяна на Препоръка № 1/2011

               СМЕСЕНИЯТ КОМИТЕТ,

               като взе предвид Спогодбата за международни случайни превози на пътници, извършвани с автобуси (Интербус)
                  1
               , и по-специално член 24 от нея,

               като има предвид, че:

               (1)С член 23 от Спогодбата бе създаден Смесен комитет, за да се улесни прилагането на спогодбата.

               (2)При последната актуализация на Спогодбата за международни случайни превози на пътници, извършвани с автобуси (Интербус), осъществена с Решение № 1/2011 на Смесения комитет
                  2
               , бяха взети предвид актовете на Съюза, приети до края на 2009 г. Време е да се включат и новите мерки, приети от Съюза впоследствие.

               (3)В съответствие с член 24, параграф 2, точка б) от Спогодбата, Смесеният комитет изменя или привежда в съответствие контролните документи и другите образци на документи, утвърдени в приложенията към спогодбата. За въвеждането на приетите от Съюза нови мерки и в съответствие с член 24, параграф 2, буква в) от Спогодбата, Смесеният комитет изменя или привежда в съответствие приложенията за техническите изисквания към автобусите, както и приложение № 1 за изискванията към превозвачите, извършващи превоз на пътници. В съответствие с член 24, параграф 2, буква д) от Спогодбата, Смесеният комитет също така променя или привежда в съответствие изискванията на социалните разпоредби. За тази цел Смесеният комитет следва да предприеме действия, когато възникне необходимост спогодбата да бъде актуализирана с оглед на техническия напредък и промените в законодателството.

               (4)Препоръка № 1/2011 на Смесения комитет
                  3
                съдържа образец на технически доклад, предназначен за крайпътни проверки на автобуси. Тя е изгубила своята актуалност и следва да бъде отменена,

               ПРИЕ НАСТОЯЩОТО РЕШЕНИЕ:

               Член 1

               Изискванията по отношение на социалните разпоредби, посочени в член 8 от Спогодбата, изискванията към автомобилните превозвачи, извършващи превоз на пътници, посочени в приложение 1 към Спогодбата, техническите изисквания към автобусите, посочени в приложение 2 към Спогодбата, образецът на контролни документи за случайните превози, освободени от разрешителни, посочени в приложение 3 към Спогодбата, образецът на разрешително за нелиберализираните случайни превози и образецът на декларация, посочени в приложение 5 към Спогодбата, се привеждат в съответствие съгласно определеното в приложението към настоящото решение.

               Член 2

               Препоръка № 1/2011 на Смесения комитет се отменя.

               Член 3

               Настоящото решение влиза в сила на [ДАТА] година.

               Съставено в Брюксел на [ДАТА] година.

                     За Смесения комитет

               Председател

                     Секретар

               Приложение

               Адаптиране на Спогодбата — член 8 относно социалните разпоредби, приложение 1 относно изискванията към автомобилните превозвачи, извършващи превоз на пътници, приложение 2 относно техническите изисквания към автобусите, приложение 3 относно образеца на контролни документи за случайните превози, освободени от разрешителни, приложение 5 относно образеца на разрешително за нелиберализираните случайни превози и образеца на декларация
                  4
               .

               1. Адаптиране на член 8 от Спогодбата по отношение на социалните разпоредби

               В член 8, списъкът на актовете на Съюза се изменя, както следва:

               а) препратката към Регламент (ЕИО) № 3821/85 на Съвета се заменя със следното:

               „—
                     Регламент (ЕИО) № 3821/85 на Съвета от 20 декември 1985 г. относно контролните уреди за регистриране на данните в автомобилния транспорт (ОВ L 370, 31.12.1985 г., стр. 8), последно изменен с Регламент (ЕС) № 1161/2014 на Комисията от 30 октомври 2014 г. (ОВ L 311, 31.10.2014 г., стр. 19), който се прилага до влизането в сила на Регламент (ЕС) № 165/2014 на Европейския парламент и на Съвета от 4 февруари 2014 г. (ОВ L 60, 28.2.2014 г., стр. 1).

               Могат да се прилагат еквивалентните правила, установени със Спогодбата AETR, включително протоколите към нея, вместо Регламент (ЕИО) № 3821/85 на Съвета,“;

               б) добавя се следният акт на Съюза:

               „—
                     Регламент (ЕС) № 165/2014 на Европейския парламент и на Съвета от 4 февруари 2014 г. относно тахографите в автомобилния транспорт, за отмяна на Регламент (ЕИО) № 3821/85 на Съвета относно контролните уреди за регистриране на данните за движението при автомобилен транспорт и за изменение на Регламент (ЕО) № 561/2006 на Европейския парламент и на Съвета за хармонизиране на някои разпоредби от социалното законодателство, свързани с автомобилния транспорт (ОВ L 60, 28.2.2014 г., стр. 1), който се прилага от датата на влизане в сила на актовете за изпълнение, посочени в член 46 от него.

               Могат да се прилагат еквивалентните правила, установени със Спогодбата AETR, включително протоколите към нея, вместо Регламент (ЕИО) № 165/2014 на Съвета.“.

               2. Адаптиране на приложение 1 към Спогодбата за изискванията към автомобилните превозвачи, извършващи превоз на пътници

               В приложение 1 списъкът на актовете на Съюза се заменя със следното:

               „Регламент (ЕО) № 561/2006 на Европейския парламент и на Съвета от 15 март 2006 г. за хармонизиране на някои разпоредби от социалното законодателство, свързани с автомобилния транспорт, за изменение на Регламенти (ЕИО) № 3821/85 и (ЕО) № 2135/98 на Съвета и за отмяна на Регламент (ЕИО) № 3820/85 на Съвета (ОВ L 102, 11.4.2016 г., стр. 1), последно изменен с Регламент (ЕС) № 165/2014 на Европейския парламент и на Съвета от 4 февруари 2014 г. (ОВ L 60, 28.2.2014 г., стр. 1);

               Регламент (ЕО) № 1071/2009 на Европейския парламент и на Съвета от 21 октомври 2009 г. за установяване на общи правила относно условията, които трябва да бъдат спазени за упражняване на професията автомобилен превозвач и за отмяна на Директива 96/26/ЕО на Съвета (ОВ L 300, 14.11.2009 г., стр. 51), последно изменен с Регламент (ЕС) № 517/2013 на Съвета от 13 май 2013 г. (ОВ L 158, 10.6.2013 г., стр. 1);

               Регламент (ЕО) № 1073/2009 на Европейския парламент и на Съвета от 21 октомври 2009 г. относно общите правила за достъп до международния пазар на автобусни превози и за изменение на Регламент (ЕО) № 561/2006 (ОВ L 300, 14.11.2009 г., стр. 88), последно изменен с Регламент (ЕС) № 517/2013 на Съвета от 13 май 2013 г. (ОВ L 158, 10.6.2013 г., стр. 1);

               Регламент (ЕС) № 181/2011 на Европейския парламент и на Съвета от 16 февруари 2011 г. относно правата на пътниците в автобусния транспорт и за изменение на Регламент (ЕО) № 2006/2004 (ОВ L 55, 28.2.2011 г., стр. 1), доколкото той обхваща случайни превози с автобуси.“

               3. Адаптиране на приложение 2 към Спогодбата за техническите изисквания към автобусите

               Приложение 2 се изменя, както следва:

               а) Член 1 се изменя, както следва:

               i) буква а) се заменя със следния текст:

               „а) Прегледи за проверка на техническата изправност на моторните превозни средства и техните ремаркета:

               –Директива 2009/40/ЕО на Европейския парламент и на Съвета от 6 май 2009 г. относно прегледите за проверка на техническата изправност на моторните превозни средства и техните ремаркета (

                  ОВ L 141, 6.6.2009 г., стр. 12

               ), последно изменена с Директива 2010/48/ЕС на Комисията от 5 юли 2010 г. (ОВ L 173, 8.7.2010 г., стр. 47), която ще се прилага до 19 май 2018 г.;

               –Директива 2014/45/ЕС на Европейския парламент и на Съвета от 3 април 2014 г. относно прегледите за проверка на техническа изправност на моторните превозни средства и техните ремаркета и за отмяна на Директива 2009/40/ЕО (ОВ L 127, 29.4.2014 г., стр. 51), която ще се прилага от 20 май 2018 г.;

               –Директива 2000/30/ЕО на Европейския парламент и на Съвета от 6 юни 2000 г. относно крайпътните технически проверки на движещите се на територията на Общността търговски превозни средства (ОВ L 203, 10.8.2000 г., стр. 1), последно изменена с Директива 2010/47/ЕС на Комисията от 5 юли 2010 г. (ОВ L 173, 8.7.2010 г., стр. 33), която ще се прилага до 19 май 2018 г.;

               –Директива 2014/47/ЕС на Европейския парламент и на Съвета от 3 април 2014 г. относно крайпътната техническа проверка на изправността на търговски превозни средства, които се движат на територията на Съюза, и за отмяна на Директива 2000/30/ЕО (ОВ L 127, 29.4.2014 г., стр. 134), която ще се прилага от 20 май 2018 г.“;

               ii) буква в) се заменя със следното:

               „в) максимални размери и максимално тегло:

               –Директива 96/53/ЕО на Съвета от 25 юли 1996 г. относно максимално допустимите размери в националния и международен трафик на някои пътни превозни средства, които се движат на територията на Общността, както и максимално допустимите маси в международния трафик (

                  ОВ L 235, 17.9.1996 г., стр. 59

               ), последно изменена с Директива (ЕС) 2015/719 на Европейския парламент и на Съвета от 29 април 2015 г. (ОВ L 115, 6.5.2015 г., стр. 1).

               Измененията, въведени с Директива (ЕС) 2015/719, се прилага от 7 май 2017 г.;

               –Регламент (ЕО) № 661/2009 на Европейския парламент и на Съвета от 13 юли 2009 г. относно изискванията за одобрение на типа по отношение на общата безопасност на моторните превозни средства, техните ремаркета и системи, компоненти и отделни технически възли, предназначени за тях (ОВ L 200, 31.7.2009 г., стр. 1), последно изменен с Регламент (ЕС) № 2015/166 на Комисията от 3 февруари 2015 г. (ОВ L 28, 4.2.2015 г., стр. 3);

               –Регламент (ЕС) № 1230/2012 на Комисията от 12 декември 2012 г. за прилагане на Регламент (ЕО) № 661/2009 на Европейския парламент и на Съвета във връзка с изискванията за одобрение на типа по отношение на масите и размерите на моторните превозни средства и техните ремаркета и за изменение на Директива 2007/46/ЕО на Европейския парламент и на Съвета (ОВ L 353, 21.12.2012 г., стр. 31);“;

               iii) буква г) се заменя със следното:

               „г) контролни уреди за регистриране на данните в автомобилния транспорт:

               –Регламент (ЕИО) № 3821/85 на Съвета от 20 декември 1985 г. относно контролните уреди за регистриране на данните в автомобилния транспорт (ОВ L 370, 31.12.1985 г., стр. 8), последно изменен с Регламент (ЕС) № 1161/2014 на Комисията от 30 октомври 2014 г. (ОВ L 311, 31.10.2014 г., стр. 19), който се прилага до влизането в сила на Регламент (ЕС) № 165/2014 на Европейския парламент и на Съвета от 4 февруари 2014 г.

               Могат да се прилагат еквивалентните правила, установени със Спогодбата AETR, включително протоколите към нея, вместо Регламент (ЕИО) № 3821/85 на Съвета;

               –Регламент (ЕС) № 165/2014 на Европейския парламент и на Съвета от 4 февруари 2014 г. относно тахографите в автомобилния транспорт, за отмяна на Регламент (ЕИО) № 3821/85 на Съвета относно контролните уреди за регистриране на данните за движението при автомобилен транспорт и за изменение на Регламент (ЕО) № 561/2006 на Европейския парламент и на Съвета за хармонизиране на някои разпоредби от социалното законодателство, свързани с автомобилния транспорт (ОВ L 60, 28.2.2014 г., стр. 1), който се прилага от датата на влизане в сила на актовете за изпълнение, посочени в член 46 от него.

               Могат да се прилагат еквивалентните правила, установени със Спогодбата AETR, включително протоколите към нея, вместо Регламент (ЕС) № 165/2014 на Съвета.“;

               б) Член 2 се изменя, както следва:

               i) наименованията и позоваванията между първата алинея и таблицата се заменят със следното:

               „Емисии от отработили газове:

               –Регламент (EО) № 715/2007 на Европейския парламент и на Съвета от 20 юни 2007 г. за типово одобрение на моторни превозни средства по отношение на емисиите от леки превозни средства за превоз на пътници и товари (Евро 5 и Евро 6) и за достъпа до информация за ремонт и техническо обслужване на превозни средства (ОВ L 171, 29.6.2007 г., стр. 1), последно изменен с Регламент (ЕС) № 459/2012 на Комисията от 29 май 2012 г. (OВ L 142, 1.6.2012 г., стр. 16);

               –Регламент (ЕО) № 595/2009 на Европейския парламент и на Съвета от 18 юни 2009 г. за одобрението на типа на моторни превозни средства и двигатели по отношение на емисиите от тежки превозни средства (Евро VI) и за достъпа до информация за ремонта и техническото обслужване на превозните средства и за изменение на Регламент (ЕО) № 715/2007 и Директива 2007/46/ЕО и за отмяна на директиви 80/1269/ЕИО, 2005/55/ЕО и 2005/78/ЕО (OВ L 188, 18.7.2009 г., стр. 1), последно изменен с Регламент (ЕС) № 133/2014 на Комисията от 31 януари 2014 г. (OВ L 47, 18.2.2014 г., стр. 1);

               Шумови емисии:

               –Директива 70/157/ЕИО на Съвета от 6 февруари 1970 г. за сближаване на законодателствата на държавите членки относно допустимото ниво на шума и изпускателната уредба на моторни превозни средства (ОВ L 42, 23.2.1970 г., стр. 16), последно изменена с Директива 2013/15/ЕС на Съвета от 13 май 2013 г. (ОВ L 158, 10.6.2013 г., стр. 172), която се прилага до 30 юни 2027 г. по силата на член 14 от Регламент (ЕС) № 540/2014 на Европейския парламент и на Съвета от 16 април 2014 г.;

               –Регламент (ЕС) № 540/2014 на Европейския парламент и на Съвета от 16 април 2014 г. относно нивото на шума от моторни превозни средства и заменяемите шумозаглушителни уредби, за изменение на Директива 2007/46/ЕО и за отмяна на Директива 70/157/ЕИО (ОВ L 158, 27.5.2014 г., стр. 131), който се прилага в съответствие с член 15 от него, съответно от 1 юли 2016 г., 1 юли 2019 г. и 1 юли 2027 г.;

               Спирачни устройства:

               –Регламент (ЕО) № 661/2009 на Европейския парламент и на Съвета от 13 юли 2009 г. относно изискванията за одобрение на типа по отношение на общата безопасност на моторните превозни средства, техните ремаркета и системи, компоненти и отделни технически възли, предназначени за тях (ОВ L 200, 31.7.2009 г., стр. 1), последно изменен с Регламент (ЕС) № 2015/166 на Комисията от 3 февруари 2015 г. (ОВ L 28, 4.2.2015 г., стр. 3);

               Гуми:

               –Регламент (ЕО) № 661/2009 на Европейския парламент и на Съвета от 13 юли 2009 г. относно изискванията за одобрение на типа по отношение на общата безопасност на моторните превозни средства, техните ремаркета и системи, компоненти и отделни технически възли, предназначени за тях (ОВ L 200, 31.7.2009 г., стр. 1), последно изменен с Регламент (ЕС) № 2015/166 на Комисията от 3 февруари 2015 г. (ОВ L 28, 4.2.2015 г., стр. 3);

               Устройства за осветяване и светлинна сигнализация:

               –Регламент (ЕО) № 661/2009 на Европейския парламент и на Съвета от 13 юли 2009 г. относно изискванията за одобрение на типа по отношение на общата безопасност на моторните превозни средства, техните ремаркета и системи, компоненти и отделни технически възли, предназначени за тях (ОВ L 200, 31.7.2009 г., стр. 1), последно изменен с Регламент (ЕС) № 2015/166 на Комисията от 3 февруари 2015 г. (ОВ L 28, 4.2.2015 г., стр. 3);

               Резервоар за гориво:

               –Регламент (ЕО) № 661/2009 на Европейския парламент и на Съвета от 13 юли 2009 г. относно изискванията за одобрение на типа по отношение на общата безопасност на моторните превозни средства, техните ремаркета и системи, компоненти и отделни технически възли, предназначени за тях (ОВ L 200, 31.7.2009 г., стр. 1), последно изменен с Регламент (ЕС) № 2015/166 на Комисията от 3 февруари 2015 г. (ОВ L 28, 4.2.2015 г., стр. 3):

               Огледала за обратно виждане:

               –Регламент (ЕО) № 661/2009 на Европейския парламент и на Съвета от 13 юли 2009 г. относно изискванията за одобрение на типа по отношение на общата безопасност на моторните превозни средства, техните ремаркета и системи, компоненти и отделни технически възли, предназначени за тях (ОВ L 200, 31.7.2009 г., стр. 1), последно изменен с Регламент (ЕС) № 2015/166 на Комисията от 3 февруари 2015 г. (ОВ L 28, 4.2.2015 г., стр. 3):

               Обезопасителни колани — монтиране:

               –Регламент (ЕО) № 661/2009 на Европейския парламент и на Съвета от 13 юли 2009 г. относно изискванията за одобрение на типа по отношение на общата безопасност на моторните превозни средства, техните ремаркета и системи, компоненти и отделни технически възли, предназначени за тях (ОВ L 200, 31.7.2009 г., стр. 1), последно изменен с Регламент (ЕС) № 2015/166 на Комисията от 3 февруари 2015 г. (ОВ L 28, 4.2.2015 г., стр. 3);

               Обезопасителни колани — анкерни закрепвания на обезопасителните колани:

               –Регламент (ЕО) № 661/2009 на Европейския парламент и на Съвета от 13 юли 2009 г. относно изискванията за одобрение на типа по отношение на общата безопасност на моторните превозни средства, техните ремаркета и системи, компоненти и отделни технически възли, предназначени за тях (ОВ L 200, 31.7.2009 г., стр. 1), последно изменен с Регламент (ЕС) № 2015/166 на Комисията от 3 февруари 2015 г. (ОВ L 28, 4.2.2015 г., стр. 3);

               Седалки:

               –Регламент (ЕО) № 661/2009 на Европейския парламент и на Съвета от 13 юли 2009 г. относно изискванията за одобрение на типа по отношение на общата безопасност на моторните превозни средства, техните ремаркета и системи, компоненти и отделни технически възли, предназначени за тях (ОВ L 200, 31.7.2009 г., стр. 1), последно изменен с Регламент (ЕС) № 2015/166 на Комисията от 3 февруари 2015 г. (ОВ L 28, 4.2.2015 г., стр. 3):

               Вътрешна конструкция (предотвратяване на риска от разпространяване на пожар):

               –Регламент (ЕО) № 661/2009 на Европейския парламент и на Съвета от 13 юли 2009 г. относно изискванията за одобрение на типа по отношение на общата безопасност на моторните превозни средства, техните ремаркета и системи, компоненти и отделни технически възли, предназначени за тях (ОВ L 200, 31.7.2009 г., стр. 1), последно изменен с Регламент (ЕС) № 2015/166 на Комисията от 3 февруари 2015 г. (ОВ L 28, 4.2.2015 г., стр. 3);

               Вътрешно оборудване (аварийни изходи, достъп, размери на местата за сядане, устойчивост на горната част на конструкцията и т.н.):

               –Регламент (ЕО) № 661/2009 на Европейския парламент и на Съвета от 13 юли 2009 г. относно изискванията за одобрение на типа по отношение на общата безопасност на моторните превозни средства, техните ремаркета и системи, компоненти и отделни технически възли, предназначени за тях (ОВ L 200, 31.7.2009 г., стр. 1), последно изменен с Регламент (ЕС) № 2015/166 на Комисията от 3 февруари 2015 г. (ОВ L 28, 4.2.2015 г., стр. 3);

               Усъвършенствани системи за аварийно спиране:

               –Регламент (ЕО) № 661/2009 на Европейския парламент и на Съвета от 13 юли 2009 г. относно изискванията за одобрение на типа по отношение на общата безопасност на моторните превозни средства, техните ремаркета и системи, компоненти и отделни технически възли, предназначени за тях (ОВ L 200, 31.7.2009 г., стр. 1), последно изменен с Регламент (ЕС) № 2015/166 на Комисията от 3 февруари 2015 г. (ОВ L 28, 4.2.2015 г., стр. 3);

               –Регламент (ЕС) № 347/2012 на Комисията от 16 април 2012 г. за прилагане на Регламент (ЕО) № 661/2009 на Европейския парламент и на Съвета по отношение на изискванията за одобрение на типа за някои категории моторни превозни средства относно усъвършенствани системи за аварийно спиране (ОВ L 109, 21.4.2012 г., стр. 1), последно изменен с Регламент (ЕС) 2015/562 на Комисията от 8 април 2015 г. (ОВ L 93, 9.4.2015 г., стр. 35);

               Система за предупреждение при напускане на лентата за движение:

               –Регламент (ЕО) № 661/2009 на Европейския парламент и на Съвета от 13 юли 2009 г. относно изискванията за одобрение на типа по отношение на общата безопасност на моторните превозни средства, техните ремаркета и системи, компоненти и отделни технически възли, предназначени за тях (ОВ L 200, 31.7.2009 г., стр. 1), последно изменен с Регламент (ЕС) № 2015/166 на Комисията от 3 февруари 2015 г. (ОВ L 28, 4.2.2015 г., стр. 3);

               –Регламент (ЕС) № 351/2012 на Комисията от 23 април 2012 г. за прилагане на Регламент (ЕО) № 661/2009 на Европейския парламент и на Съвета по отношение на изискванията за одобрение на типа, отнасящи се до монтирането в моторните превозни средства на системи за предупреждение при напускане на лентата за движение (OВ L 110, 24.4.2012 г., стр. 18).“;

               ii) таблицата се заменя със следната таблица:

                        „Наименование

                        Правила на ИКЕ на ООН

                        (в последната си приложима версия)

                        Акт на Съюза

                        Емисии от отработили газове

                        49

                        Регламент (ЕО) № 715/2007, последно изменен с Регламент (ЕС) № 459/2012.

                        Регламент (ЕО) № 595/2009, последно изменен с Регламент (ЕС) № 133/2014.

                        Шумови емисии

                        51

                        Директива 70/157/ЕИО, последно изменена с Директива 2013/15/ЕС на Съвета, която се прилага до 30 юни 2027 г. по силата на член 14 от Регламент (ЕС) № 540/2014;

                        Регламент (ЕС) № 540/2014, който се прилага в съответствие с член 15 от него, съответно от 1 юли 2016 г., 1 юли 2019 г. и 1 юли 2027 г.

                        Спирачни устройства

                        13

                        Регламент (ЕО) № 661/2009, последно изменен с Регламент (ЕС) 2015/166.

                        Гуми

                        54

                        117

                        Регламент (ЕО) № 661/2009, последно изменен с Регламент (ЕС) 2015/166.

                        Устройства за осветяване и светлинна сигнализация

                        48

                        Регламент (ЕО) № 661/2009, последно изменен с Регламент (ЕС) 2015/166.

                        Резервоар за гориво

                        34

                        58

                        Регламент (ЕО) № 661/2009, последно изменен с Регламент (ЕС) 2015/166.

                        Огледала за виждане назад

                        46

                        Регламент (ЕО) № 661/2009, последно изменен с Регламент (ЕС) 2015/166.

                        Обезопасителни колани — монтиране

                        16

                        Регламент (ЕО) № 661/2009, последно изменен с Регламент (ЕС) 2015/166.

                        Обезопасителни колани — анкерни закрепвания на обезопасителните колани

                        14

                        Регламент (ЕО) № 661/2009, последно изменен с Регламент (ЕС) 2015/166.

                        Седалки

                        17

                        Регламент (ЕО) № 661/2009, последно изменен с Регламент (ЕС) 2015/166.

                        Вътрешна конструкция (предотвратяване на риска от разпространяване на пожар)

                        118

                        Регламент (ЕО) № 661/2009, последно изменен с Регламент (ЕС) 2015/166.

                        Вътрешно оборудване (аварийни изходи, достъп, размери на местата за сядане, устойчивост на горната част на конструкцията и т. н.)

                        66

                        107

                        Регламент (ЕО) № 661/2009, последно изменен с Регламент (ЕС) 2015/166

                        Усъвършенствани системи за аварийно спиране

                        131

                        Регламент (ЕО) № 661/2009, последно изменен с Регламент (ЕС) № 2015/166.

                        Регламент (ЕС) № 347/2012 на Комисията, последно изменен с Регламент (ЕС) № 2015/562.

                        Система за предупреждение при напускане на лентата за движение

                        130

                        Регламент (ЕО) № 661/2009, последно изменен с Регламент (ЕС) 2015/166;

                        Регламент (ЕС) № 351/2012 на Комисията.“.

               4. Адаптиране на приложение 3 по отношение на образеца на контролни документи за случайните превози, освободени от разрешителни и приложение 5 относно образеца на разрешително за нелиберализираните случайни превози

               В приложения 3 и 5, бележките под линия се заменят със следното:

               „Следва да бъде допълнено с: Албания (AL), Австрия (A), Белгия (B), бивша югославска република Македония (MK), Босна и Херцеговина (BA), България (BG), Германия (D), Гърция (GR), Дания (DK), Естония (EST), Ирландия (IRL), Испания (E), Италия (I), Кипър (CY), Латвия (LV), Литва (LT), Люксембург (L), Малта (MT), Молдова (MD), Нидерландия (NL), Обединено кралство (UK), Полша (PL), Португалия (P), Румъния (RO), Словакия (SK), Словения (SLO), Турция (TR), Унгария (H), Украйна (UA), Финландия (FIN), Франция (F), Хърватия (HR), Черна гора (ME), Чешката република (CZ), Швеция (S).“.

               5. Адаптиране на приложение 5 относно образеца на декларация

               В приложение 5 образецът на декларация се изменя, както следва:

               а) в параграф 1 въвеждащото изречение се заменя със следното:

               „1.
                     „Трите условия, установени в глава I от Регламент (ЕО) № 1071/2009 на Европейския парламент и на Съвета от 21 октомври 2009 г. за установяване на общи правила относно условията, които трябва да бъдат спазени за упражняване на професията автомобилен превозвач, и за отмяна на Директива 96/26/ЕО на Съвета (ОВ L 300, 14.11.2009 г., стр. 51).“;

               б) в параграф 2 втора алинея се заличава.

               ------

                     (1)
                  ОВ L 321, 26.11.2002 г., стр. 13.

                     (2)
                  ОВ L 8, 12.1.2012 г., стр. 38.

                     (3)
                  ОВ L 8, 12.1.2012 г., стр. 46.

                     (4)
                  Адаптирането на актовете отчита новите мерки, приети от Европейския съюз до 30 юни 2015 г.